B vitamini körpələrin qüsursuz doğulmasına yardım edir [Video]
B vitamini qəbul edən anaların körpələrində autizm xəstəliyi riski 40 faiz azalır
Adətən həkimlər hamilə olmaq istəyən qadınlara foli turşusu – B Vitamini qəbul etməyi məsləhət görür. Çünki B vitamini körpənin qüsursuz doğulmasına yardım edir. Yaşıl tərəvəzlərin, meyvələrin və qozların tərkibində təbbi B vitamini var ki, bu da orqanizmdə yeni, sağlam hüceyrələrin əmələ gəlməsinə yardım edir. B vitamini də daxil edilməklə, tərkibində foli turşusu olan vitaminlərin körpələrin mərkəzi sinir siteminin əsası olan neytral borunun formalaşmasında qüsurları aradan qaldırdığı üçün hamiləlikdən əvvəl qəbul edilməsi məsləhər görülür Doktor Pal Suren Norveçin İctimai Sağlamlıq İnstitutunda işləyir. “Sinir borusu insan beyninin rüşeymidir və inkişaf prosesində çox erkən qapanır. Bu boru düzgün qapanmayanda əsəb borusunda defekt qalır.” Sinir borusundakı qüsurlar onurğa və beyin və qüsurlara səbəb olur. Doktor Suren və onun həmkarları hamiləlikdən əvvəl və ya hamiləliyin başlanmasından dərhal sonra qəbul edilən dərmanların autism də daxil edilməklə, körpədə əmələ gələ biləcək xəstəliklərin qarşısını ala biləcəyini araşdırıblar. “Biz əvvəllər hamiləliyin başlanğıcında vitamin B qəbul edən analarla qəbul etməyən anaları müqayisə etdik.” deyə, doktor Suren bildirir. Araşdırmaların nəticələri hamiləyiyin ilk çağlarında B vitamini qəbul edən anaların körpələrində autizm xəstəliyin riskinin 40 faiz azaldığı, lakin hamiləliyin orta çağlarında B vitamini qəbul edənlərdə körpənin autizmlə doğulma riskinin azalmadığını göstərib. Kolumbiya Universitetindən doktor Əzra Sussar bu araşdırmanın müəlliflərindəndir. “Ən çətini autizm riskinin qarşısını almaq üçün fol turşusu - B vitaminini vaxtı-vaxtında qəbul etməkdir. Buna hamiləlikdən əvvəl başlanılır və hamiləlikdən iki ay sonra davam edilir.” Bu yaxınlarda March of Dimes-ın keçirdiyi rəy sorğuları göstərir ki, 30 faizi Amerika qadınları fol turşusu – B vitamini körpələrin qüsurla doğulmasının qarşısını alır. “March of Dimes” təşkilatından doktor Ed Makkabi nəticələrin iki problemin olduğunu göstərdiyini deyir. “Əvvəla, qadınların çoxu hamiləliyi əvvəlcədən planlaşdırmadıqları üçün B vitamini qəbul etmir. İkincisi isə qadınların çoxu hamiləlik başlayan zaman B vitamininin qəbul edilməsinin vacibliyini bilmir.” The March of Dimes yeni araşdırmaların insanlara B vitamininin körpə beyninin inkişafı üçün mühüm rol oynadığını anladacağına ümid edir.